**NÁRODNÁ   RADA SLOVENSKEJ   REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VIII. volebné obdobie**

Číslo: CRD-965/2023

**1564a**

**I n f o r m á c i a**

**o prerokovaní vládneho návrhu zákona o obecnej polícii a o zmene a doplnení niektorých zákonov** (tlač 1564) v druhom čítaní

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Národná rada Slovenskej republiky uznesením č. 2370 z 15. júna 2023 pridelila **vládny návrh zákona o obecnej polícii a o zmene a doplnení niektorých zákonov** (tlač 1564) na prerokovanie týmto výborom:

**Ústavnoprávnemu výboru Národnej rady Slovenskej republiky**

**Výboru Národnej rady Slovenskej republiky pre hospodárske záležitosti**

**a**

**Výboru Národnej rady Slovenskej republiky pre verejnú správu a regionálny rozvoj;**

Určila zároveň Výbor Národnej rady Slovenskej republiky ako gestorský výbor a lehoty na prerokovanie návrhu zákona v druhom čítaní vo výboroch.

**I.**

Poslanci Národnej rady Slovenskej republiky, ktorí nie sú členmi výborov, ktorým bol   návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu  zákona podľa § 75 ods. 2 zákona o rokovacom poriadku Národnej rady Slovenskej republiky.

**II.**

**Ústavnoprávny výbor** Národnej rady Slovenskej republiky dňa 26. júna prerokoval návrh zákona, avšak o návrhu uznesenia nehlasoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný.**

**Výbor Národnej rady Slovenskej republiky pre obranu a bezpečnosť o návrhu nerokoval,** pretože podľa § 49 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nemohol byť výbor riadne zvolaný na rokovanie.

**Výbor** Národnej rady Slovenskej republiky pre **verejnú správu a regionálny rozvoj** o návrhu **nerokoval**, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný.**

**III.**

Schôdza Výboru Národnej rady Slovenskej republiky pre verejnú správu a regionálny rozvoj ako gestorského výboru k **vládnemu návrhu zákona o obecnej polícii a o zmene a doplnení niektorých zákonov** (tlač 1564) **bola zvolaná na 27. júna 2023.**

O návrhu spoločnej správy výborov, vrátane stanoviska gestorského výboru, Výbor Národnej rady Slovenskej republiky pre verejnú správu a regionálny rozvoj **nerokoval**, keďže nebol **uznášaniaschopný.**

Predseda Výboru Národnej rady Slovenskej republiky pre verejnú správu a regionálny rozvoj poveril spoločného spravodajcu **Petra DOBEŠA,** aby na schôdzi Národnej rady Slovenskej republiky informoval o výsledku rokovania Výboru Národnej rady Slovenskej republiky a navrhoval ďalší postup.

**Jozef L U K Á Č, v. r.**

predseda

Výboru NR SR pre verejnú správu a regionálny rozvoj

V Bratislave 27. júna 2023